आज से महंगा हो जाएगा लोन, बढ़ेगी ईएमआई  
रिज़र्व बैंक की ओर से ब्याज दरें आधा फ़ीसदी बढ़ाए जाने के बाद ज्यादातर बैंकों ने लोन पर ब्याज दर बढ़ाने का ऐलान किया था।
आज से लोन महंगा हो रहा है। रिज़र्व बैंक की ओर से ब्याज दरें आधा फ़ीसदी बढ़ाए जाने के बाद ज्यादातर बैंकों ने लोन पर ब्याज दर बढ़ाने का ऐलान किया था। इनमें निजी और सरकारी दोनों बैंक शामिल हैं। इससे होम और ऑटो लोन पर ईएमआई आज से बढ़ जाएगा।   एक अनुमान के मुताबिक एक लाख रुपये के लोन पर आधा फ़ीसदी ब्याज बढ़ने से ईएमआई हर महीने करीब 35 रुपये बढ़ जाएगी। यानी 20 लाख रुपये के लोग पर अब हर महीने 700 से 800 रुपये ज्यादा ईएमआई देनी पड़ेगी। हालांकि स्टेट बैंक ने अभी ब्याज दरों में बदलाव का ऐलान नहीं किया है लेकिन माना जा रहा है कि जल्द ही उसके ग्राहकों को भी बढ़ी हुई ईएमआई का बोझ उठाना पड़ सकता है।